כתב "הארץ" חיים לוינסון לעג למידע רכילותי בכתבה על החשודים בפיגוע בבוסטון ב"ישראל היום". חבר-פייסבוק האיר את עיניו שאותם פרטים בדיוק התפרסמו ב"הארץ", והגיעו בכלל מה"ניו-יורק טיימס"
כתב "הארץ" חיים לוינסון עקץ את "ישראל היום" בסטטוס שפירסם בפייסבוק. הוא הביא סריקה של כתבה מהחינמון על החשודים בפיגוע בבוסטון, שבה נכתב כי אחד האחים למד בבית-הספר "שבו למדו בעבר בן אפלק ומט דיימון". "ישראל היום. תמיד מה שחשוב", כתב לוינסון.  האם הפרט הפיקנטי הוא רכילות טהורה או אמצעי ספרותי שנועד להנגיד את זוג האחים המחבלים עם זוג השחקנים-במאים הכל-אמריקאי? כך או כך, מקורו של הפרט לא ביוני הרש, "כתבנו בארה"ב" של הטבלואיד "ישראל היום", אלא בכתבה של הברודשיט ה"ניו-יורק טיימס" (19.4.13). למבוכתו של לוינסון, הכתבה של ה"טיימס" אף תורגמה ופורסמה ב"הארץ" בדיוק באותו יום שבו פורסמו פרטים ממנה ב"ישראל היום", כפי שכתב לו על הוול חבר-הפייסבוק יותם ווקס.  "אאוץ", סיכם לוינסון.